SARL-NUUS SONDAG 05 JANUARIE 2014 


Goeie mêre, U luister na die eerste SARL-nuusuitsending van 2014. Dankie dat 
u ingeskakel het, ons waardeer u teenwoordigheid. 


Die Suid-Afrikaanse Radioliga is die nasionale vereniging vir amateurradio in 
Suid-Afrika. Die SARL saai elke Sondag om (08:15 SAT 'n nuusbulletin in 
Afrikaans en om (08:30 SAT in Engels uit. Vir oudio gaan na www.sarl.org.za, 
klik op `Amateur Radio Today” en volg die skakels soos aangedui. Vir oudio 
deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


In vandag se SARL-nuus: 


KARTS DAAG KLUBS UIT OM BY TE DRA VIR DIE SA AMSAT CUBE- 
SATPROJEK 


BYNA DERTIENDUISEND RADIOAMATEURS HET MET ZS9MADIBA 
KONTAK GEMAAK 


REËLS VIR DIE PEARS NASIONALE BHE/UHF-KOMPETISIE OP 17-19 
JANUARIE 


TSJEGGIESE REPUBLIEK IS TERUG OP 5 MHz 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


KARTS DAAG KLUBS UIT OM BY TE DRA VIR DIE SA AMSAT CUBE- 
SATPROJEK 


Die Kempton Park Amateurradio Tegniese Vereniging het die uitdaging vir die 
fondsinsameling vir SA AMSAT se eerste Cubesat, tans Kletskous genoem, aan- 
vaar deur `n donasie van R500 aan die fonds te maak. Die klub se voorsitter 
Nico van Rensburg, ZS6OL, sê dat alhoewel dit aanvanklik `n 'n relatiewe klein 
bedrag is teenoor wat uiteindelik benodig gaan word, is dit `n begin. “Ons 
klub daag alle ander klubs uit om dieselfde as ons by te dra of om daarop te 
verbeter. Gesamentlik kan ons help om voldoende fondse in te samel om dit te 
laat gebeur.” 


SA AMSAT waardeer KARTS se donasie en bedank die lede van die klub vir 
hulle ondersteuning en inisiatief. `n Donateurslys is op SA AMSAT se webtuiste 
www.amsatsa.org.za opgestel ten einde aan ondersteuners van die projek erken- 
ning te verleen. Die bankbesonderhede vir bydraes is SA AMSAT, ABSA Bank, 
rekeningnommer 560 153 171 en die takkode is 632 005. 


Vir bydraes van R500, of meer, sal `n sertifikaat van waardering aan die donateur 
gestuur word, maar, alle bydraes, ongeag die bedrag sal op www.amsatsa.org.za 


gelys word. 


BYNA DERTIENDUISEND RADIOAMATEURS HET MET ZS9MADIBA 
KONTAK GEMAAK 


ZSOMADIBA het 'n WAS (Worked Al States) toekenning binne die eerste twee 
weke nadat dit op die lug gekom het, verkry, wat `n uitsonderlike prestasie is en 
is naby om 'n DXCC in alle bedryfsmodusse, ESB, GG en digitaal, te bereik. 
Teen die tyd van die opstel van hierdie bulletin, het ZS9MADIBA die volgende 
aantal kontakte en bevestigings bereik: 12 846 G@SO s en 4 370 OSLs. Die 
status in verskillende modusse vir DXCC is as volg: Gemeng 93, GG 80, Spraak 
65 en Digitaal 65. 


Die status van modusse vir die WAS is as volg: Basies 50, GG 49, Spraak 45, 
Digitaal 39. 


Die SARL se Visepresident en wedstrydbestuurder, Geoff Levey, ZS6GRL, be- 
dank die 12 plaaslike amateurs wat hulle tyd en pogings gebruik het om 'n 
sukses van hierdie gebeurtenis te maak. Die radioamateurs wat ZS9MADIBA 
bedryf het, is: ZS6RJ, ZS2EG, ZS1AU, ZS1SA, ZS1VV, 4S1ZG, ZS6A, ZS6WN, 
ZR6K, ZR6O, ZS6GOB, ZR6DX, ZS6C, ZSGAPT, ZS1S, ZS6AKU, ZS5MAX en 
ZSGGRL. Die radioamateurs wat elk meer as 1 000 kontakte bewerkstellig het, 
is: Roger Jones (ZS6RJ) 6 628 kontakte, Theunis Potgieter (ZS2EC) 1 367 kon- 
takte, Dennis Wells (ZS1AU) 1 092 kontakte, Karel Bezuidenhout (ZS6WAMD) 1 
059 kontakte, insluitende ZR6K en ZRG6O. 


Indien daar `n vergoeding vir is vir die mees entoesiastiese amateur is, behoort 
dit te gaan aan 'Theunus, ZS2EC, te gaan. Theunis hou net aan, dag en nag. 
Baie goedgedoen Theunis. Spesiale dank aan-aan Roger, ZS6RJ. Sy aantal 
kontakte vertel alles. ZS9MADIBA kort nog net 8 ZS6-stasies ten einde `n 
WAZS 100 te verwerf. Baie dankie vir u ondersteuning. ZS9MADIBA sal nog 
tot 11 Januarie 2014 aktief wees. Lees meer op www.sarl.org.za. 


IS U ONDER 20 EN 'n GELISENSIEERDE RADIOAMATEUR? 


Indien u `n jong radioamateur onder 20 jaar oud is, word u uitgenooi om deel 
te neem aan die debat gedurende jeugweek wat van 10 tot 15 Februarie 2014 
plaasvind. Die debat sal op Dinsdagaand 11 Februarie gehou word, beginnende 
om 19:30. Die onderwerp van bespreking sal wees: “Wat bied amateurradio 
aan jongmense?” Om as 'n paneelspreker in die debat oorweeg te word, stuur 
u gedagtes oor die onderwerp en kontakbesonderhede, insluitende u telefoon- 
nommer, voor 21 Januarie 2014 aan youthweek2014@sarl.org.za. `n Telefoniese 
voorligtingsessie sal `n paar dae voor die gebeurtenis gehou word. Hier is `n 
groot geleentheid om jou debatteervermoë te ontwikkel en om jou idees oor 
waarheen amateurradio op pad moet wees bekend te maak. Vir meer inligting 
aangaande Jeugweek 2014, besoek www.hamradio.org.za. 


VOICE OF RUSSIA SAL OP KORTGOLF VOORTGAAN 


Die Voice of Russia, voorheen bekend as Radio Moskou, sal uiteindelik nie ORT 


gaan nie. `n Aantal weke gelede het Newsline gerapporteer oor `n alles inslui- 
tende eksterne mediabelyningsdekreet wat deur Dussiese President Vladimir 
Putin uitgereik is. Een inisiatief het, ten minste op die oppervlak, `n einde 
aangedui van die Russiese eksterne kortgolf uitsaaidiens. 


Maar, kortgolfluisteraar Tom Witherspoon, KASWL, rapporteer dat hy nu- 
uskierig was of hierdie skuif `n verandering teweeggebring het. hy het dus die 
organisasie gekontak om te hoor of daar enigiets offisieel is oor die toekoms. 
Tot sy blydskap het Witherspoon die volgende reaksie ontvang wat ons aanhaal: 
“Ons is bly om jou te laat weet dat die Voice of Russia sal vir 2014 op die lug 
bly. Daar word egter verwag dat aansienlike veranderings in frekwensiesked- 
ules sal plaasvind. Die inligting aangaande die opgedateerde frekwensiekaart 
sal voor die nuwe jaar op die webtuiste van Voice of Russia dit is by voiceofrus- 
sia.com/radio broadcast/freguencies beskikbaar kom, bly dus asb. in kontak. 


Meer inligting is beskikbaar op Tom se persoonlike webblad by tinyurl.com/Russia- 
shortwave-2014. 


DIT IS NIE TE LAAT OM VIR DIE WERKSWINKEL OOR OPERVLAK- 
MONTERINGTEGNOLOGIE TE BESPREEK NIE 


Bespreek nou vir die volgende SARL@home en oorwin jou projekvrees met op- 
pervlakmonteringstegnologie by die volgende SARLO@Home. Die projek sal deur 
Frik Wolf, ZS6FZ by die SARL Nasionale Amateurradiosentrum op 18 Januarie 
vanaf 09:00 - 13:00 aangebied word. 


Koste beloop R150 en sluit die onderdele wat benodig word vir die bou van 'n 
baie lae krag FM-sender in. Dit kan gebruik word om jou amateurradioklank 
of van `n iPod na draagbare FM ontvangers in die huis te herlei. Die koste 
sluit ook `n laserskyf met studiemateriaal, stroombane ens. in. Nie-Lede betaal 
R250. 


Bespreking is noodsaaklik aangesien slegs 20 deelnemers gehuisves kan word. 
Jy sal jou eie soldeerstasie met dun punt, handgereedskap en vergrootglas moet 
voorsien. Die SARL het ook `n spesiale aanbieding op vergrootglase indien jy 
een sou wou aankoop. Volledige besonderhede is op die registrasievorm op die 
SARL webwerf www.sarl.org.za beskikbaar en jy kan ook die status van jou 
bespreking daar bevestig. Besprekings sluit op Maandag 13 Januarie 2014. 


www.sarl.org.ZaMEER TYD OM AAN DIE VIDEOKOMPETISIE DEEL TE 
NEEM 


Die Suid Afrikaanse Amateurradio Ontwikkelingstrust nooi videograwe om deel 
te neem aan 'n kompetisie waar aantreklike pryse op die spel is. Wees skeppend 
met jou kamera, of selfs slimfoon, en skiet `n kort video van `n opwindende 
amateurradioaktiwiteit in Suid-Afrika. Jy kan die wenner wees van `n 5 watt 
GG MEJ 40 radioboustel ter waarde van R1 300 of een van vele ander pryse. 


Die videoformaat kan AVI, WMV of MPEG met `n minimum resolusie van 320 
X 240 wees. Die lengte van die video moet tussen 3 en 5 minute wees. Die 


onderwerp kan enige iets wees wat die vreugde en opwinding van amateurradio 
weergee. 


Inskrywings moet per Kompakte Skyf (KS) of Digitale Videoskyf (DVS) gedoen 
word en nie per e-pos nie. Stuur jou video aan: Amateurradio Videokompetisie, 
Posbus 90438, Garsfontein, 0042. Die sluitingsdatum was 31 Desember 2013 
maar aangesien baie mense met vakansie is, sal inskrywings tot 31 Januarie 
2014 aanvaar word. Meer inligting is beskikbaar by www.amateurradio.org.za. 
2014 SARL DAGBOEK VAN GEBEURE 


KOMPETISIENUUS 


Hunting Lions-in-the-Air. Die geleentheid vind plaas op die naweek naaste aan 
13 Januarie, die geboorte van Melvin Jones, die stigter van die Lions-organisasie, 
vir 2014 sal dit die naweek van 11 en 12 Januarie wees. Dit is nie `n kompetisie 
nie, maar bloot `n manier vir Lions om groete uit te ruil met ander Lions 
en Lionsklubs. Radioamateurs en lede van die verskillende Lionsklubs kom 
bymekaar en die Lions word toegelaat om groete uit te ruil met ander Lions 
onder toesig van die radioamateur. Normaalweg word die naam en nommer van 
die Lionsklub uitgeruil. 


Kontak jou plaaslike Lionsklub en begin met die reëlings. 


REËLS VIR DIE PEARS NASIONALE BHE/UHF-KOMPETISIE OP 17-19 
JANUARIE 


Die volledige reëls vir die naderkomende PEARS Nasionale BHFE/UHF- 
kompetisie is gepubliseer in die SARL se BHEF-forum sowel as in die SARL se 
Kompetisiehandboek vir 2014. 


Hierdie is `n ope uitnodiging aan alle BHF-amateurs om aan hierdie BHE/UHF- 
kompetisie deel te neem, so veel as moontlik stasies in ander afdelings te kon- 
tak,die effektiwiteit van jou BHEF/UHF-toerusting te toets en die uitdaging 
en pret van `n BHF-kompetisie te geniet. Vra vir Allan, ZS2BO, en Terence, 
ZS3VDL, wat dit is om `n super veldstasie op te rig en vir die naweek uit te 
kamp, terwyl baie kontakte gedurende die dag en selfs in die nag te maak, die 
wonderlike buitelewe met braaie en bier gemeng met amateurradio! 


Probeer dit gerus as `n veldstasie of basisstasie tydens die beste tyd van die jaar 
wanneer daar baie voortplantingsmodusse bruikbaar is. Indien u jonk en avon- 
tuurlustig is, probeer dan die Swerwende kategorie, dit behoort baie opwindend 
te wees wanneer van een hoë na 'n ander hoë punt gereis word en terselfdertyd 
langafstandkontakte te maak en die aantal ruitverwysings te laat groei. 


TSJEGGIESE REPUBLIEK IS TERUG OP 5 MHz 
Hierdie item is ontvang van Paul, GAMWO, Redakteur, The 5 MHz Newsletter. 
“Gelukkige nuwe jaar en beste wense vir 2014.” 


“REG! - Tsjeggiese Republiek is terug op 5 MHz: 


Om 00:00 uur op 1 Januarie 2014 keer Tsjeggiese amateurs terug na 5 MHz 
na 'n onderbreking van twee jaar volgende op die oorspronklike fase van hulle 
eksperimentele aktiwiteit teen die einde van 2011. 


As gevolg van materiaal voorgelê oor Tsjeggiese amateurbedryf op 5 MHZ en 
en deur opvolgende besprekings is Petr, OK1RP, gelukkig om te rapporteer 
dat CTU, die Tsjeggiese Telekommunikasiereguleerder, in ooreenkoms met hulle 
Ministerie van Verdediging, 'n verdere fase van eksperimentele aktiwiteit op 5 
MHGZ gemagtig het. Hierdie is d.m.v. `n klein aantal permitte geldig tot die 
einde van 2014. Slegs 10 permitte is vir 2014 beskikbaar met geskrewe aansoeke 
aan die CTU. 


Oorspronklik was net een kanaal nl. 5 260 kHz gemagtig, maar nou is daar ses 
kanale beskikbaar waarvan party ooreenstem met huidige 5 MHZ toekennings. 
Die kanale is: 5 288,5 5 330,5 5 366,5 5 871,5 5 398,5 5 403,5 A1 die frekwen- 
sies is in kHz vir ESB. Maksimum krag: 100 W maksimum omhullingsvermoë. 
Modusse: HSB, GG (- 1,5 kHz bokant HSB-aanduiding). 


Die permithouer word versoek om sy verslag oor die eksperimentele bedryf te 
stuur aan die CTU nie later as 31 Oktober 2014 nie sodat `n ontleding van bedryf 
op die onderskeie kanale en modusse gedoen kan word. Die bedryf mag slegs op 
'n SEKONDêRE basis geskied en die ITU se reëls vir die beskerming van primêre 
gebruikers moet ten alle tye eerbiedig word ten einde NIE primêre gebruikers se 
bedryf in hierdie bande te steur nie, en daardeur moontlik amateuraktiwiteit in 
gevaar te stel nie. 


Die permithouer moet ook IARU-aanbevelings en ooreenkomste in ag neem soos 
byv. 5 290 kHz vir bakens ens. 


Meer inligting sal binnekort beskikbaar wees. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit besig is om toe te neem. 
Sonvlek AR1936 het “beta-gamma-delta” magnetiese veld wat genoeg energie 
vir X- klas fakkels huisves. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 95. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Daar 
behoort ook 'n paar vroegaand 6 m openinge te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


11 en 12 Januarie - Hunting Lions in the Air 17 tot 19 Januarie - PEARS Na- 
sionale BHF/UHF Kompetisie 18 Januarie - SARL@Home 21 Januarie - Laaste 
dag vir voornemende paneelsprekers om hul kontakbesonderhede te stuur aan 
youthweek2014@sarl.org.za 25 Januarie - SARL Sommer ORP Kompetisie 31 


Januarie - Laaste dag vir inskrywing van amateurvideo. 31 Januarie - sluitings- 
datum vir nominsasies vir SARL Raadslede en mosies vir die AJV 28 Februarie 
- Sluitingsdatum vir Jeug Opstelkompetisie 15 Maart - Laaste dag vir instuur 
van voorstelle vir voorleggings vir die 2014 SA AMSAT Ruimtesimposium aan 
saamsat@intekom.co.za 


Die 2014 SARL Dagboek van (Gebeure sal in die komende week op 
www.sarl.org.za. beskikbaar wees vir aflaai. Kry `n afskrif en hou dit 
handig in jou radiokamer. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings na Afrikaans, samestelling en redigering deur George Honiball, ZS6NE. 


Dankie dat u geluister het, 73. 
/EX 


Boodskap Eindig 


Om u e-pos-inskrywing in hierdie poslys te verwyder of te redigeer gaan na 
www.sarl.org.za/members/admin/maildat.asp. 


